Številka: 900-104/2016-3

Datum: 4.4.2016

#  Z A P I S N I K

12. seje Sveta Četrtne skupnosti Golovec MOL, ki je bila v sredo, 30.3.2016, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 14 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleksander Kostić, Aleš Kužnik, Igor Pigac, Zina Rodman, Denis Tatar, Marija Zekić.

**OSTALI PRISOTNI**: Podžupan MOL, prof. Janez Koželj, vodja Službe za lokalno samoupravo MOL, g. Vojko Grunfeld

Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **14** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Predstavitev idejne zasnove Športnega centra Golovec
2. Potrditev zapisnika 11. seje Sveta Četrtne skupnosti Golovec
3. Pobude in predlogi članov Sveta Četrtne skupnosti Golovec in občanov
4. Informacija o poteku aktivnosti ČS Golovec pri izvedbi projekta Zelena prestolnica Evrope 2016
5. Razno

Navzočih je bilo 14 članov sveta.

Opredeljenih je bilo 14 članov sveta.

Za predlagani dnevni red je glasovalo 14 članov sveta.

**Dnevni red je bil sprejet.**

Pod 1. točko dnevnega reda je podžupan MOL, prof. Janez Koželj članom sveta predstavil idejno zasnovo Športnega centra Golovec. Po predstavitvi in krajši razpravi so se člani Sveta s predstavljeno idejno zasnovo strinjali, z opombo, da je možno v samo zasnovo vključiti še nekaj manjših popravkov.

Predsednik Sveta dal na glasovanje:

**SKLEP 1/12:**

**Svet ČS Golovec MOL potrjuje idejno zasnovo Športnega centra Golovec, katerega je predstavil prof. podžupan Janez Koželj.**

Navzočih je bilo 14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

**Sklep je bil sprejet.**

**AD 2**

**POTRDITEV ZAPISNIKA 11. REDNE SEJE SVETA ČETRTNE SKUPNOSTI GOLOVEC**

Na predlog zapisnika 11. redne seje Sveta ČS Golovec ni bilo pripomb.

**SKLEP 2/12 :**

Svet ČS Golovec MOL potrjuje zapisnik 11. redne seje Sveta ČS Golovec.

Navzočih je bilo 14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

**Sklep je bil sprejet.**

**AD 3**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Predsednik Sveta je na 12. seji Sveta četrtne skupnosti Golovec prisotne seznanil s sestankom s predstavniki prebivalcev Jakčeve ulice št. 5-17 ter predstavnikom podjetja Snega d.o.o. glede problematike dostopa do zabojnikov po trasi Jakčeve ulice od št. 5 do 17, saj parkirana vozila ovirajo odvoz odpadkov vozilom podjetja Snaga d.o.o.. Zabojniki so zaradi tega večkrat prenapolnjeni, ker jih vozila Snage ne morejo izprazniti saj vozilo Snage ne more priti do zabojnikov. Predstavnik podjetja Snaga d.o.o. eno izmed rešitev vidi tudi v zarisu črt ob parkiriščih oz. ob celi trasi poti od začetka Jakčeve ulice do Jakčeve 17, v širini 3,5 metra, kar je po merilih odloka. Izven teh črt pa se lahko zarišejo parkirna mesta. Črte se zarišejo tako, da omogočijo čim več parkirnih mest. Kar sega preko črte je prekršek, za kar se plača kazen, oziroma taka vozila odstrani mestno redarstvo. Postavijo se tudi ustrezni prometni znaki.

Predsednik Sveta dal na glasovanje:

**SKLEP 3/12:**

**Svet ČS Golovec MOL poziva OGDP, MU, MOL, da se za prometno ureditev Jakčeve ulice od začetka Jakčeve ulice do Jakčeve 17 ob parkiriščih oziroma ob celi trasi zarišejo črte v širini 3,5 metra ter postavijo ustrezni prometni znaki. O nameri se obvesti tudi redarstvo MOL.**

Navzočih je bilo 14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

**Sklep je bil sprejet.**

Predsednik Sveta ČS Golovec MOL je prisotne seznanil s prošnjo staršev otrok z Downovim sindromom za enkrat mesečno srečanje, da si v skupini izmenjujejo izkušnje in se povezujejo. Srečanja bi se odvijala vsak tretji ponedeljek v mesecu v popoldanskih urah. Za srečanja bi potrebovali prostor, kjer bi se lahko v miru pogovarjali in družili. Prosijo za uporabo prostora v Kulturnem domu Hrušica, Pot do šole 2a.

Člani Sveta so se z uporabo prostora (sejne sobe) v Kulturnem domu v Hrušici strinjali.

Na prošnjo Predsednika sveta Zavoda za telekomunikacije KRS Štepanjsko naselje je Predsednik Sveta ČS Golovec prisotne seznanil z povzetkom dopisa o seznanitvi o dogajanjih v KRS Štepanjsko naselje.

Člani Sveta so vsebino dopisa vzeli na znanje.

Član Sveta g. Anton Kastelic je opozoril, da so na Dergančevi ulici smetnjaki postavljeni na cestišču ter da je potrebno stanovalce opomniti, da jih umaknejo oziroma je potrebno o tem obvestiti Inšpektorat MOL.

Član Sveta g. Robert Anžič je prisotne seznanil o zamaknjenosti semaforja pri prehodu za čez Litijsko cesto pri PST. Semafor je malo zamaknjen, posledično tudi tipka na semaforju. Predlagal je, da se semafor zamakne bližje prehodu za pešce.

Predsednik Sveta ČS Golovec je člane Sveta seznanil o poteku javne razgrnitve dopolnjenega osnutka Odloka o OPPN 384 Velika Hrušica, ki poteka od 25.3.2016 do 25.4.2016 v prostorih OUP MOL ter na sedežu ČS Golovec v času uradnih ur. Javna obravnava gradiva bo v torek, 19.4.2016 ob 17. uri v prostorih ČS Golovec.

**AD 4**

**INFORMACIJA O POTEKU AKTIVNOSTI ČS GOLOVEC PRI IZVEDBI PROJEKTA ZELENA PRESTOLNICA EVROPE 2016**

Koordinator prireditve Zeleni dan ČS Golovec g. Denis Tatar in koordinatorka čistilne akcije ga. Mila Andrić sta prisotne seznanila, da vse aktivnosti potekajo nemoteno in po planu. Vabila za čistilno akcijo so izdelana in razposlana oziroma nameščena na oglasne table in panoje, določene so lokacije. Po čistilni akciji bo za udeležence zagotovljen topli obrok, v sodelovanju z DSO Moste. Mize in klopi bodo zagotovljene s strani PGD Štepanjsko naselje.

Zeleni dan ČS Golovec se bo nanašal na aktivnosti v okviru projekta ZPE 2016. Predstavila se bodo nekatera nova društva svojo ponudbo in programi. Istočasno bo v prostorih ČS potekala razstava izdelkov članov društva upokojencev Štepanjsko naselje, ki bo od 4.4.2016 do 13.4.2016.

Po planu poteka tudi organizacija dogodka on predaji štafete zelenega ambasadorstva v okviru projekta ZPE 2016, ki bo 4.4.2016 ob 16.00 uri.

Predsednik Sveta je člane seznanil z oblikovanjem novega logotipa ČS Golovec, ki ga bodo vsi prejeli na ogled. Logotip je oblikoval član sveta Denis Tatar.

**AD 5**

 **RAZNO**

Pod točko razno je predsednik Sveta seznanil z udeležbo na otroškem parlamentu, ki se odvijal v OŠ Božidarja Jakca. Predstavil je predlog ustanovitve mladinskega sveta ČS Golovec, v okviru katerega bi mladi lahko izpostavili svoje ideje, predloge, problematiko.

Predsednik Sveta se je udeležil tudi delovno motivacijskega vikenda, kjer so sodelovali vrtci, OŠ, Mladi zmaji, društva in nevladne organizacije, ki se ukvarjajo s področjem problematike mladine.

Glede na aktivnosti, ki potekajo v zvezi z idejno zasnovo ureditve Štepanjskega naselja, je predsednik Sveta predlagal, da se z društvi in drugimi z območja Bizovika sestanejo in povzamejo potrebe prebivalcev po širitvi aktivnosti tudi na tem območju.

**S tem je bil dnevni red izčrpan in seja se je zaključila ob 18.30 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec